CELEX: 62018CN0473
Language: el
Date: 2018-07-20 00:00:00
Title: Υπόθεση C-473/18: Αίτηση προδικαστικής αποφάσεως την οποία υπέβαλε το Finanzgericht Baden-Württemberg (Γερμανία) στις 20 Ιουλίου 2018 — GP κατά Bundesagentur für Arbeit, Familienkasse Baden-Württemberg West

26.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 427/5
            
         
      Αίτηση προδικαστικής αποφάσεως την οποία υπέβαλε το Finanzgericht Baden-Württemberg (Γερμανία) στις 20 Ιουλίου 2018 — GP κατά Bundesagentur für Arbeit, Familienkasse Baden-Württemberg West
      (Υπόθεση C-473/18)
      (2018/C 427/09)
      Γλώσσα διαδικασίας: η γερμανική
      
         Αιτούν δικαστήριο
      
      Finanzgericht Baden-Württemberg
      
         Διάδικοι στην υπόθεση της κύριας δίκης
      
      
         Προσφεύγουσα: GP
      
         Καθού: Bundesagentur für Arbeit, Familienkasse Baden-Württemberg West
      
         Προδικαστικά ερωτήματα
      
      
                  1)
               
               
                  Ποια διάταξη της αποφάσεως H3 της 15ης Οκτωβρίου 2009 (1) είναι εφαρμοστέα υπό περιστάσεις, όπως αυτές της κύριας δίκης, κατά τη νομισματική μετατροπή οικογενειακών παροχών για τέκνα υπό τη μορφή επιδόματος τέκνου ή συμπληρώματος λόγω τέκνου;
               
            
                  2)
               
               
                  Πως πρέπει να ερμηνευθεί συγκεκριμένα η κατά τα ως άνω εφαρμοστέα διάταξη κατά τον προσδιορισμό του εξαρτώμενου από τη συναλλαγματική ισοτιμία ποσού του εξισωτικού συμπληρώματος επιδόματος τέκνου;
                  
                              α)
                           
                           
                              Αν εφαρμοστέα είναι η παράγραφος 2 της αποφάσεως H3: Ποια ημέρα είναι, κατά την έννοια της διατάξεως αυτής, η ημέρα «κατά την οποία εκτελείται η συναλλαγή από τον φορέα»;
                           
                        
                              β)
                           
                           
                              Αν εφαρμοστέα είναι η παράγραφος 3, στοιχείο β' (ενδεχομένως σε συνδυασμό με την παράγραφο 4) της αποφάσεως H3: Ποιος μήνας είναι, κατά την έννοια της διατάξεως αυτής, ο μήνας «κατά τον οποίο πρέπει να εφαρμοστεί η διάταξη»;
                           
                        
                              γ)
                           
                           
                              Αν εφαρμοστέα είναι η παράγραφος 5 της αποφάσεως H3: Συμβιβάζεται η ρήτρα επιφυλάξεως υπέρ του εθνικού δικαίου με την εξουσιοδότηση που θεσπίζει το άρθρο 90 του κανονισμού (ΕΚ) 987/2009 (2); Σε καταφατική περίπτωση: Απαιτείται, αν «προβλέπεται διαφορετικά στην εθνική νομοθεσία», η σχετική ρύθμιση να έχει θεσπιστεί με τυπικό νόμο ή αρκεί διοικητική οδηγία της εθνικής διοικητικής αρχής;
                           
                        
            
                  3)
               
               
                  Υφίστανται ιδιομορφίες κατά τη νομισματική μετατροπή ελβετικών συμπληρωμάτων λόγω τέκνου από το γερμανικό Familienkasse (ταμείο οικογενειακών επιδομάτων);
                  
                              α)
                           
                           
                              Ασκεί, κατά την εφαρμογή της αποφάσεως H3 σε σχέση με την Ελβετία, επιρροή το γεγονός ότι το εθνικό γερμανικό δίκαιο προβλέπει κατ’ αρχήν, στο άρθρο 65, παράγραφος 1, πρώτη περίοδος, σημείο 2, του Einkommensteuergesetz (νόμου περί φόρου εισοδήματος), αποκλεισμό από την παροχή;
                           
                        
                              β)
                           
                           
                              Ασκεί επιρροή για τη νομισματική μετατροπή κατά την απόφαση H3 ο χρόνος κατά τον οποίο ο ελβετικός φορέας ενέκρινε ή κατέβαλε τις οικογενειακές παροχές;
                           
                        
                              γ)
                           
                           
                              Ασκεί επιρροή για τη νομισματική μετατροπή κατά την απόφαση H3 ο χρόνος κατά τον οποίο ο γερμανικός φορέας αρνήθηκε να καταβάλει ή ενέκρινε το εξισωτικό συμπλήρωμα επιδόματος τέκνου;
                           
                        
            
         (1)  Απόφαση H3, της 15ης Οκτωβρίου 2009, σχετικά με την ημερομηνία που πρέπει να λαμβάνεται υπόψη για τον καθορισμό των τιμών μετατροπής που αναφέρονται στο άρθρο 90 του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου (ΕΕ 2010, C 106, σ. 56).
      
         (2)  Κανονισμός (ΕΚ) 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (ΕΕ 2009, L 284, σ. 1).